Bétera amb els Drets de la Infància
02 de novembre de 2021

L'Ajuntament de Bétera ultima el programa d'infància Activem Bétera que busca la consecució, difusió, creació i desenvolupament del Pla Local d'Infància i Adolescència. Aquest programa es du a terme després d'haver rebut una subvenció de més de 8.525€ de Vicepresidència i Conselleria d'Igualtat i Polítiques Inclusives.

En concret el Consistori beterà, a través de la regidoria de Drets Socials, ha estat treballant en l'elaboració, difusió i promoció dels drets de la infància a través d'aquest projecte així com també a fomentar la participació infantil i adolescent en el municipi.

“Tenim un ferm compromís municipal amb els més xicotets i disposem d'una àrea amb una clara implicació professional que afavoreix les actuacions que es desenvolupen, any rere any, a Bétera i que aquesta vegada, es veuen complementades gràcies a aquest programa”, ha explicat la regidora de Drets Socials, María Segura.

Aquest projecte, de caràcter participatiu, pretén donar resposta a les necessitats dels xiquets i joves de Bétera mitjançant la conscienciació, col·laboració, promoció i difusió dels valors entorn a la infància i l'adolescència, especialment, entre la població del municipi menor de 18 anys. Tot això amb la finalitat d'empoderar a aquest segment poblacional mitjançant l'escolta activa d'iniciatives i establir un vincle bilateral entre l'Ajuntament i els més joves.

Les primeres accions es van realitzar durant el període estival aprofitant l'afluència de xiquets, xiquetes i adolescents als Campus Esportius. Unes activitats lúdic-educatives amb les quals s'han reforçat els drets bàsics i s'ha treballat el seu paper en la societat. I acabaran amb la celebració del Dia Universal del Xiquet, el pròxim 20 de novembre, amb un cap de setmana carregat d'activitats on els protagonistes seran els xiquets i xiquetes de Bétera.

Panells informatius

A més per a donar visibilitat al treball que es va desenvolupant s'han col·locat diversos panells informatius en diversos punts del municipi amb afluència de pas de població infantil i juvenil, com per exemple, l'edifici de Casa Nebot, les Escoletes Municipals, el Poliesportiu, l'antic Aulari de Josefa Guardiola, diversos parcs i el Calvari.

Els missatges que s'han llançat amb aquestes lones s'han centrat en el dret al joc, el dret a ser iguals i importants, el dret a expressar-se lliurement, el dret a la salut i el dret a la no discriminació.

D'aquesta manera, mitjançant la promoció i implantació de polítiques municipals, l'Ajuntament pretén millorar les condicions de vida dels xiquets, xiquetes i adolescents per a així garantir el seu desenvolupament integral baix la perspectiva dels drets de la infància. “Hem de salvaguardar als nostres xiquets i xiquetes, vetlar per la seua innocència i treballar perquè a Bétera tinguen una gran infància. Per això, destinem recursos propis i externs per a protegir els seus drets i ara, també, per a involucrar-los i que participen activament”, ha destacat l'Alcaldessa de Bétera, Elia Verdevío.